Vesle Rokosjøen naturreservat

Vesle Rokosjøen naturreservat består av et område ved Rokosjøen og Rokoberget i Løten kommune på grensen til, og såvidt over grensen til Elverum kommune. Området ble vernet 18. desember 1981. Reservatet inngår i verneplan for våtmark. Motorisert ferdsel er forbudt. Camping, teltslagning og oppsetting av kamuflasjeinnretninger for fotografering er forbudt. Fylkesvei 1848 krysser naturreservatet og der er trafikk allikevel tillatt. Verneforskriften sier at formålet med vernet er «å bevare et viktig våtmarksområde og å verne om vegetasjonen, det spesielt rike og interessante fuglelivet og annet dyreliv som naturlig er knyttet til området.» Vegetasjonen består skog og våtmark. Av skog finnes lav- og lyngrik furuskog, furusumpskog og blåbærgranskog. I vannet flyter store flytetorver og det vokser nøkkeroser og vanlig tjønnaks. Inntil vannet er det flere bløtmyrer. I strandsonen finnes belter av flaskestarr og trådstarr, med innslag av myrhatt, mannasøtgras, og gulldusk. Det er registrert 78 fuglearter i naturreservatet, ikke minst Storspove. Blant andre hekkende arter har vi kvinand, vipe, brushane, rødstilk og strandsnipe. Stokkand, krikkand og toppand kan også sees i området. Referanser